stanford-oval/wikipedia huggingface dataset:
פרובינקיה גאליה אקוויטניה
הערות שוליים

↑  The Fourth Book of the History of Nature, C. Pliny.
↑  אנציקלופדיה בריטניקה.
↑  Strabo: The Geography, The Aquitani.
| היסטוריה של צרפת |
| --- | --- | --- |
| גאלים | גאליה • גאלים • גאליה נארבוננסיס • גאליה אקוויטניה • מלחמת גאליה • גאליה בלגיקה |  |
| פרנקים | פרנקים • האימפריה הפרנקית • השושלת המרובינגית • השושלת הקרולינגית • האימפריה הקרולינגית • פרנקיה המערבית |  |
| צרפת המלוכנית | ממלכת צרפת • צרפת בימי הביניים • צרפת בעת החדשה המוקדמת • המהפכה הצרפתית |  |
| קיסרות צרפת | הרפובליקה הראשונה • הקיסרות הראשונה • הרסטורציה של ממלכת צרפת • המונרכיה של יולי • הרפובליקה השנייה • הקיסרות השנייה • הרפובליקה השלישית • צרפת של וישי |  |
| צרפת אחרי מלחמת העולם השנייה | צרפת החופשית • הממשלה הזמנית • הרפובליקה הרביעית • הרפובליקה החמישית |  |
פורטל צרפת צרפת
| --- | --- |
בקרת זהויות :  VIAF: 187144783081424669713   WorldCat (עם VIAF): 187144783081424669713 
מטבע רומאי בו ככל הנראה מופיע דיוקנו של ורקינגטוריקס
ורקינגטוריקס נכנע בפני קיסר
שיאו של משבר המאה השלישית, בשנת 271, הקיסרות הרומית מתפצלת לשלושה חלקים. בירוק: הקיסרות הגאלית. באדום: הקיסרות הרומית. בצהוב: ממלכת תדמור
צ'אנגן Raeton CC

| --- | --- |

Changan Raeton CC
 מאפיינים כלליים
 יצרן:  Changan Automobile (אנ')
 שנות ייצור:  2017 - היום (דגם 2018)
 הרכבה:  הרפובליקה העממית של סין הרפובליקה העממית של סין
 סיווג:  מכונית משפחתית גדולה
 מרכב:  Front-engine, front-wheel-drive layout (אנ')
 אורך:  4,780 מ"מ
 רוחב:  1,825 מ"מ
 גובה:  1,465 מ"מ
 בסיס גלגלים:  2,770 מ"מ
 מפרט טכני
 מנוע:  4 צילינדרים, בטור,  1,499 סמ"ק המפיק 156 כ"ס ב-5,500 סל"ד (מגדש טורבו, מנוע מסוג "L476ZQCD")
 הילוכים:  תמסורת ידנית - 6 מהירויות  תמסורת אוטומטית - 6 מהירויות
 צריכת דלק:  6.5-6.7 ליטר ל-100 ק"מ
צ'אנגן Raeton CC היא מכונית משפחתית גדולה מתוצרת יצרנית הרכב הסינית Changan Automobile (אנ') אשר מיוצרת בסין משנת 2017 ועד היום.
צ'אנגן Raeton CC

דגם הקונספט "Changan Raeton CC" הוצג לראשונה בתערוכת הרכב הבינלאומית של שאנגחאי, באפריל 2015, אבל לא היו קשרים חזותיים לגרסת הייצור.
דגם ה-"Changan Raeton CC" שווק בסין, מחודש דצמבר 2017 (שנת מודל 2018).
4 דלתות.
5 נוסעים.
מנוע קדמי.
מנוע בנזין מגדש טורבו 1.5 ליטר.
סוג הנעה: הנעה קדמית.
תאוצה בין 0-100 קמ"ש היא 11.4 שניות.
מחיר היחידה עמד על 89,900-138,900 רנמינבי (נכון לדצמבר 2017, בסין).
צ'אנגן Raeton CC > מכירות דגם "צ'אנגן Raeton CC" בסין

5,540 יחידות (דצמבר 2017).
29,778 יחידות (שנת 2018).
4,954 יחידות (ינואר-מרץ 2019).
גלריה

דגם "צ'אנגן Raeton CC"
דגם "צ'אנגן Raeton CC"
דגם "צ'אנגן Raeton CC"
דגם "צ'אנגן Raeton CC"
דגם "צ'אנגן Raeton CC"
ראו גם

סדרת "Chana Star" (אנ')
צ'אנה סטאר 9
צ'אנה סטאר S460
צ'אנה X70A
צ'אנה CX70
צ'אנה טאורוסטאר
הערות שוליים

↑  דגם "Changan Raeton CC" carnewschina.com/2017/10/13/new-photos-changan-raeton-cc
↑  דגם "Changan Raeton CC" carnewschina.com/2017/08/11/new-photos-changan-raeton-cc-china
↑  דגם "Changan Raeton CC" carnewschina.com/2017/05/12/changan-raeton-cc-sedan-coupe-china
↑  דגם הקונספט "Changan Raeton CC" בתערוכת המכוניות הבינלאומית ב-שאנגחאי באפריל 2015 carnewschina.com/2015/04/20/changan-raeton-cc-concept-debuts-on-the-shanghai-auto-show-in-china
↑  מכירות דגם "Changan Raeton CC" בין שנת 2017 עד 1 באפריל 2019 carsalesbase.com/china-car-sales-data/changan/changan-raeton-cc
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
צ'ארלס פרס

| --- | --- |
צ'ארלס פרס
צ'ארלס פרס
 לידה:  10 בספטמבר 1839 קיימברידג', ארצות הברית 
 פטירה:  19 באפריל 1914 (בגיל 74) Milford, ארצות הברית 
 מקום קבורה:  בית הקברות מילפורד 
 השקפה דתית:  הכנסייה האפיסקופלית 
 מקום לימודים:  אוניברסיטת הרווארד, בית הספר להנדסה ומדע שימושי של הרווארד 
 מוסדות:  אוניברסיטת ג'ונס הופקינס  סקר החופים 
 מונחה לדוקטורט:  ג'וזף ג'סטרו 
 זרם:  פרגמטיזם 
 תחומי עניין:  מתמטיקה, פרגמטיזם, סמיוטיקה
 עיסוק:  מתמטיקאי, מרצה באוניברסיטה, בלשן, מודד, סטטיסטיקאי, לוגיקאי, pragmatist, פילוסוף, פיזיקאי 
 מדינה:  ארצות הברית
 פרסים והוקרה:  עמית האקדמיה האמריקאית לאמנויות ולמדעים 
 בן או בת זוג:  Juliette Peirce  Melusina Fay Peirce 
 חתימה:   
 
צ'ארלס סנדרס פֶּרְס (באנגלית: Charles Sanders Peirce;‏ 10 בספטמבר 1839 – 19 באפריל 1914) היה לוגיקן, פילוסוף, מתמטיקאי וסטטיסטיקאי-תאורטיקן אמריקאי.
פֶּרְס נחשב כמייסד הפרגמטיזם ואבי הסמיוטיקה המודרנית. בעשורים האחרונים נהנית הגותו מהערכה מחודשת. כיום נחשב כמחדש בתחומים רבים, ובמיוחד בתחום המתודולוגיה של המחקר והפילוסופיה של המדע.
ביוגרפיה

צ'ארלס סנדרס פֶּרְס נולד בקיימברידג' שבמסצ'וסטס, בנם של שרה ובנג'מין פרס. אביו היה פרופסור לאסטרונומיה ומתמטיקה באוניברסיטת הרווארד. אף שפרס הצעיר קיבל תואר בכימיה מהרווארד, הוא מעולם לא הצליח לקבל משרה אקדמית קבועה. האמביציות האקדמיות של פרס לא הצליחו בשל אישיותו הבעייתית (אולי מאנית-דפרסיבית), ובגלל השערורייה שהתחוללה סביב גירושיו מהרייט מלוסינה פיי ונישואיו לג'ולייט פרוייסי מיד לאחר מכן. כמדען פעל בשירות סקר החופים האמריקאי (1859–1891), כשהוא עובד בעיקר בגאודזיה ובגרווימטריה, ומשפר את הדיוק של בדיקות מטוטלת. מ-1879 ועד 1884, שימש גם כמרצה במשרה חלקית בלוגיקה באוניברסיטת ג'ונס הופקינס. ב-1887, עבר פרס עם אשתו השנייה למילפורד, פנסילבניה, שם מת מסרטן לאחר 27 שנים של כתיבה פורה. לא היו לו ילדים.
פרס פרסם שני ספרים, "מחקרים פוטומטריים" (1878) ו"מחקרים בלוגיקה" (1883), ומספר גדול של מאמרים בכתבי עת בתחומי מחקר שונים. כתבי היד שלו, שרבים מהם לא פורסמו, מגיעים לכ-100,000 עמודים. בין השנים 1932 ל-1958, מבחר של כתביו סודר ופורסם בשמונה כרכים שכותרתם "כתבי צ'ארלס סנדרס פרס". מאז 1982, מספר כרכים פורסמו כחלק ממהדורה שתכלול לבסוף 30 כרכים.
ויליאם ג'יימס אמר, כי צ'ארלס פרס הוא שייסד את הפרגמטיזם. שלא כפרגמטיסטים מאוחרים כמו ג'יימס ודיואי, החשיב פרס את הפרגמטיזם בעיקר כשיטה להבהרת רעיונות, שכללה שימוש בשיטות מדעיות בתחומים פילוסופיים. פרגמטיזם נחשבת כפילוסופיה אמריקאית במובהק. פרס גם נחשב כאביה של הסמיוטיקה המודרנית, מדע הסמלים. יתר על כן, הרבה מהמחקר החדשני שלו רלוונטי במבחר תחומים, כגון אסטרונומיה, גאודזיה, מתמטיקה, לוגיקה, פילוסופיה, תאוריה והיסטוריה של המדע, בלשנות, אקונומטריקה, ופסיכולוגיה. חיבוריו ודעותיו בנושאים אלה הם עתה מוקדים להתעניינות ולשבח רב. ההתחדשות הזו מקורה לא רק בכך שפרס צפה מראש התפתחויות מדעיות מהזמן האחרון, אלא גם, ובעיקר, בשל כך שהוא מראה כיצד ניתן ליישם את הפילוסופיה לגבי בעיות אנושיות באופן משמעותי. ברטרנד ראסל אמר, "ללא ספק... הוא היה אחד מהמוחות המקוריים של סוף המאה ה-19, ובהחלט ההוגה האמריקאי הגדול ביותר מעולם". קרל פופר ראה אותו כ"אחד הפילוסופים הגדולים של כל הזמנים".
מבחינות מסוימות, היה פרס פילוסוף שיטתי במובן המסורתי של המילה. אך חיבוריו עוסקים בבעיות מודרניות של מדע, אמת וידע, החל בחוויות האישיות שלו כלוגיקן וכמדען חוקר שעובד בתוך קהילה בינלאומית של מדענים והוגים. פרס הרים תרומה משמעותית ללוגיקה הדדוקטיבית, אך הוא היה מעוניין בעיקר בלוגיקה של המדע ובמיוחד במה שהוא קרא אבדוקציה (בניגוד לאינדוקציה ודדוקציה). אבדוקציה היא התהליך שבו ההיפותזה נבנית, כך שניתן יהיה להסביר עובדות. "יש שם יותר מוכר לאבדוקציה", כתב פרס, "כי זה לא יותר ולא פחות מניחוש". אכן, פרס חשב כי הניחוש הוא בליבו של כל מחקר מדעי ובעצם בליבה של כל פעולה אנושית. ניתן להבין את הפרגמטיזם שלו, כשיטה של הבנה של בלבולים מושגיים על ידי קישור בין מושגים לבין תוצאות מעשיות.
פרס גם ייסד היבטים אחרים של הלוגיקה המודרנית:
הוכיח כי הפעולות הלוגיות "וגם" ו"או" מספיקות על מנת להסיק מהן כל פעולה בוליאנית שהיא.
הגדיר את הסימול הפונקציונלי הסטנדרטי בלוגיקה פרדיקטית.
פיתח את הגרף האקסטנציאלי, סימול חזותי לחשבון פרדיקטי והבסיס של הגרף המושגי של ג'ון פ. סווה.
תיאר את השימוש של מתגים חשמליים כשערים לוגיים יותר מ-60 שנה לפני קלוד שנון.
בשנת 1884 הוא היה בין יוזמי ביצוע ניסוי מבוקר הקצאה אקראית.
לקריאה נוספת

ג'ון לכט, 50 הוגים מרכזיים בני זמננו, כרך ב', תרגמה אנה ברויר, הוצאת רסלינג, תל אביב 2004.
Arthur Burks The New elements of Mathematics 1978
הערות שוליים

↑  נכתב באנגלית פירס אך נהגה כמילה purse (ארנק באנגלית), עם תנועה בין שורוק לסגול בעברית של ימינו, ודומה לשווא נע בהיגוי עברי מזרחי. ראו סרטון כיצד נהגה שמו של צ'ארלס פירס של המדריך להגיה אמריקאית - ארגון העוסק בבלשנות תיאורית
↑  Peirce, Charles Sanders; Jastrow, Joseph (1885). "On Small Differences in Sensation". Memoirs of the National Academy of Sciences. 3: 73–83.
| --- | --- |
בקרת זהויות :  NLI: 987007266321705171  PLWABN: 9810578113405606  BIBSYS: 90082651  BNE: XX953828  BnF: cb12027958b (data)  CANTIC: a10136149  CiNii: DA00205590  dblp: 74/9322  GND: 118592459  ISNI: 0000 0001 0792 3463  LCCN: n79034265  LNB: 000017463  MGP: 24099  NDL: 00452428  NKC: jn19990006446  NLA: 36519514  NLG: 157544  NLK: KAC199621340  NSK: 000182066  NTA: 068365047  RERO: 02-A026705300  SELIBR: 83058  SNAC: w6sx7zmk  SUDOC: 028387023  Trove: 812405  ULAN: 500272519  VcBA: 495/172232  VIAF: 89203252   WorldCat (עם VIAF): 89203252
צ'ארלס לי (כדורסלן)

| --- | --- |
אין תמונה חופשית
 לידה:  11 בנובמבר 1984 (בן 39) וושינגטון די. סי., ארצות הברית 
 עמדה:  קלע 
 גובה:  1.9 מטרים
 מכללה:  אוניברסיטת באקנל (2002–2006)
 דראפט:  לא נבחר, 2006
 קבוצות כשחקן
 2006–2007 2007–2008 2008–2009 2009–2010:  הפועל גלבוע/עפולה ורוויה-פפינסטר גטינגן ארטלנד דראגונס
 קבוצות כמאמן
 2012–2014 2014–2018 2018–2023 2023–2024 2024–:  אוניברסיטת באקנל (ע') אטלנטה הוקס (ע') מילווקי באקס (ע') בוסטון סלטיקס (ע') שארלוט הורנטס
 הישגים כמאמן
 כעוזר מאמן: אליפות ה-NBA ‏(2021)
 
צ'ארלס לי (באנגלית: Charles Lee; נולד ב-11 בנובמבר 1984) הוא כדורסלן עבר ומאמן כדורסל אמריקאי המשמש כמאמן שארלוט הורנטס מליגת ה-NBA.
קריירת מכללות

לי שיחק כדורסל מכללות כרכז וקלע באוניברסיטת באקנל בשנים 2002–2006. ב-2005 ו-2006 הוביל את הקבוצה לזכייה באליפות הפטריוט ליג ולסיבוב השני בטורניר אליפות המכללות בכדורסל, ובשנתו האחרונה אף נבחר לשחקן העונה באזור. הוא נבחר פעמיים לחמישיית העונה הראשונה בפטריוט ליג (2004, 2005) ופעם אחת לחמישייה השנייה (2003). הוא סיים את הקריירה שלו בבאקנל עם 1,147 נקודות (11 למשחק), 568 ריבאונדים (5.5 למשחק), 224 אסיסטים (2.2 למשחק) ו-167 חטיפות (1.61 למשחק).
לי נרשם לבאקנל שנה לפני שהאוניברסיטה החלה להציע מלגות לספורטאים מצטיינים, ונחשב על ידי הניו יורק טיימס לאחד השחקנים הטובים ביותר בכדורסל המכללות ללא מלגות.
קריירה מקצועית

לאחר שלא נבחר בדראפט ה-NBA ‏2006 שיחק לי בסן אנטוניו ספרס בליגת הקיץ של ה-NBA ובקדם העונה, אך שוחרר לפני תחילת העונה עצמה. בנובמבר 2006 הוא חתם בהפועל גלבוע/עפולה מליגת העל בכדורסל, ובעונת 2006/2007 העמיד ממוצעים של 9.7 נקודות, 4.1 ריבאונדים, 2.5 אסיסטים ו-1.8 חטיפות למשחק. לאחר מכן הוא שיחק בוורוויה-פפינסטר מהליגה הבלגית וגטינגן וארטלנד דראגונס מהבונדסליגה הגרמנית.
קריירת אימון > עוזר מאמן (2012–2024)

ב-25 ביוני 2012 מונה לי לעוזר מאמן בקבוצת הכדורסל של האלמה מאטר שלו, אוניברסיטת באקנל.
ב-20 באוגוסט 2014 הוא מונה לעוזרו של מייק בודנהולצר באטלנטה הוקס, ועם עזיבתו של בודנהולצר ב-2018 למילווקי באקס מונה לעוזרו בקבוצה. ב-2021 הוא זכה עם הקבוצה באליפות ה-NBA, ולאחר עזיבתו של עוזר המאמן הבכיר דרווין האם ללוס אנג'לס לייקרס ב-2022 הוא מונה למאמן ראשי שותף. ב-11 ביוני 2023 מונה לי לעוזרו הבכיר של ג'ו מאזולה בבוסטון סלטיקס.
קריירת אימון > שארלוט הורנטס (2024–הווה)

ב-9 במאי 2024 מונה לי למאמן הראשי של שארלוט הורנטס.
חיים אישיים

לי נשוי ללינדזי, גם היא שיחקה כדורסל באוניברסיטת באקנל, ויש להם שלושה ילדים. הוא התמחה במנהל עסקים.
הערות שוליים

↑  סטטיסטיקות מכללות, באתר Sports-Reference.com
1 2  Lee gets grades, not scholarship checks, ESPN, ‏17 במרץ 2006
↑  No Free Ride for Lee, Just the Ride of His Life, New York Times, 18 במרץ 2006
↑  איתי שנקמן, עפולה/גלבוע החתימה את צ'ארלס לי, באתר ynet, 15 בנובמבר 2006
שגיא ניר‏, צ'ארלס לי מצטרף לגלבוע/עפולה, באתר וואלה, 15 בנובמבר 2006
↑  פרופיל, באתר מנהלת ליגת העל בכדורסל
↑  Atlanta Hawks Add Charles Lee and Ben Sullivan to Coaching Staff, אטלנטה הוקס, ‏20 באוגוסט 2014
↑  Bucks Name Assistant Coaching Staff, מילווקי באקס, ‏7 ביוני 2018
↑  Milwaukee Bucks Announce Coaching Staff Updates, מילווקי באקס, ‏2 באוגוסט 2022
↑  מגלבוע/עפולה ל-NBA: צ'ארלס לי מאמן שארלוט, באתר ONE‏, 9 במאי 2024
↑  Charlotte Hornets Name Charles Lee Head Coach, שארלוט הורנטס, ‏9 במאי 2024
צבא ארצות הברית במלחמת העולם השנייה (סדרת ספרים)

שער הספר העוסק בפעולות צבא ארצות הברית בפלישה לנורמנדי
צבא ארצות הברית במלחמת העולם השנייה (באנגלית: United States Army in World War II) היא סדרה בת 75 ספרים, המהווה את התיעוד ההיסטורי הרשמי של פעולות הצבא האמריקני במהלך מלחמת העולם השנייה. הסדרה, הידועה בכינויה "הספרים הירוקים", פורסמה על ידי המרכז להיסטוריה צבאית של צבא ארצות הברית (Center for Military History) החל משנת 1947 ועד לשנות התשעים של המאה ה-20.
בשנים האחרונות החל המרכז להיסטוריה צבאית להעלות בהדרגה את כרכי הספר לאתר האינטרנט שלו לשימוש חפשי.
נושאי הספרים

כרכי הסדרה מתחלקים ל-12 תת-סדרות:
שש תת-סדרות זירתיות, המוקדשות לתיאור פעילות צבא ארצות הברית בזירות המלחמה השונות על ציר הזמן:
זירת המבצעים האירופית – המלחמה במערב אירופה ומרכז אירופה (9 כרכים, כולל שני כרכים על הסיוע הלוגיסטי בזירה זו)
זירת המבצעים של הים התיכון – המלחמה בצפון אפריקה ובאיטליה (4 כרכים)
זירת המזרח התיכון – פרס והסיוע דרכה לברית המועצות (כרך אחד)
המלחמה באוקיינוס השקט - המערכה באיי הפיליפינים, באיי האוקיינוס השקט ובאוקינאווה (11 כרכים)
זירת סין-בורמה-הודו (שלושה כרכים)
חצי הכדור המערבי – הגנת ארצות הברית וחצי הכדור המערבי (שני כרכים).
ארבע תת-סדרות נושאיות:
מחלקת המלחמה – כולל תכנון אסטרטגי של בעלות הברית, לוגיסטיקה גלובלית, גיוס כלכלי ותעשייתי (8 כרכים)
כוחות הקרקע של הצבא – ארגון והדרכה (2 כרכים)
חילות השירותים של הצבא – סקירה כללית (כרך אחד)
השירותים הטכניים של הצבא – חילות ההנדסה, הרפואה, הקשר, האב"כ, החימוש, האספקה והתובלה (22 כרכים).
שתי תת-סדרות מיוחדות:
מחקרים מיוחדים – כולל כרונולוגיה של המלחמה (1941-1945), ניתוח שלושה קרבות נבחרים, שירות נשים וחיילים שחורים בצבא ונושאים נוספים (9 כרכים)
תיעוד בתמונות – המלחמה נגד גרמניה באירופה, המלחמה בים התיכון ואיטליה והמלחמה נגד יפן (שלושה כרכים).
כתיבת הספרים נעשתה על ידי היסטוריונים אזרחים. הכתיבה של הסדרה כולה נוהלה על ידי ועדה מייעצת של חוקרים מאוניברסיטאות מרכזיות בארצות הברית ומן האקדמיה הצבאית וסט פוינט. הספרים הוצאו לאור על ידי משרד המדפיס הממשלתי של ארצות הברית.
בשנות התשעים, לרגל מלאת חמישים שנה למלחמת העולם השנייה, הודפסו מחדש מקצת כרכי הסדרה.
העלאת הסדרה לאינטרנט

המרכז להיסטוריה צבאית של צבא ארצות הברית החל להעלות את כרכי הסדרה בשלמותם לאתר האינטרנט שלו, שם הם זמינים לקריאה באופן חפשי.
צ'ארלס פרסי סנואו

| --- | --- |
אין תמונה חופשית
 לידה:  15 באוקטובר 1905 לסטר, הממלכה המאוחדת 
 פטירה:  1 ביולי 1980 (בגיל 74) לונדון, הממלכה המאוחדת 
 ענף מדעי:  פיזיקה 
 מקום לימודים:  כרייסט'ס קולג'  אוניברסיטת לסטר  אוניברסיטת לונדון  Alderman Newton's School 
 מוסדות:  אוניברסיטת וסליין 
 פרסים והוקרה:  מפקד במסדר האימפריה הבריטית (1943)  אבירות (12 בפברואר 1957)  לורדים לימי חייהם  פרס לזכר ג'יימס טיט בלק (1954)  Knight Bachelor  פרס לנין 
 בן או בת זוג:  פמלה הנספורד ג'ונסון (14 ביולי 1950–?) 
 
צ'ארלס פרסי סנואו, הברון סנואו (באנגלית: Charles Percy Snow;‏ 15 באוקטובר 1905 – 1 ביולי 1980), היה פיזיקאי וסופר אנגלי, שמילא בנוסף כמה תפקידים מרכזיים בשירות הציבורי בבריטניה. הוא ידוע במיוחד בזכות סדרת אחד עשר הרומנים שלו שנכתבו בין השנים 1940–1970, ושנודעו ביחד בשם "זרים ואחים" (Strangers and Brothers), ובזכות הרצאה שנשא בשנת 1959 תחת הכותרת "שתי התרבויות", שבו הביע צער על הפער בין מדענים ובין אנשי רוח.
סנואו נולד במחוז לסטר באנגליה. הוא למד באוניברסיטת לסטר ואחרי כן באוניברסיטת קיימברידג', והיה לחבר סגל ב-Christ College באוניברסיטה זו בשנת 1930. בשנים 1940–1966 הוא שימש במספר תפקידים בכירים בשירות הציבורי הבריטי. ב-1957 ניתן לו תואר אבירות, ובשנות 1964 ניתן לו תואר ברון. בשנת 1950 נשא סנואו לאשה את הסופרת פמלה הנספורד ג'ונסון. נולד להם בן אחד בשנת 1952.
סנואו חתם על יצירותיו בראשי תיבות של שמותיו הפרטיים, סי. פי. סנואו.
עבודתו הספרותית

הרומן הראשון של סנואו, שיצא בשנת 1932, הוא רומן בלשי בשם "מוות בהפלגה" (Death under Sail). עם זאת הוא ידוע בעיקר בזכות סדרת הרומנים שלו, "זרים ואחים", שמתארת אינטלקטואלים באקדמיה ובשירות המדינה בתקופה המודרנית. הידוע מבין הרומנים בסדרה הוא "האדונים" (The Masters), שעוסק בפוליטיקה הפנימית של קולג' באוניברסיטת קיימברידג', בעת שהקולג' בוחר נשיא חדש. הוא מתאר כיצד שיקולים לא אקדמיים משפיעים על החלטותיהם של חברי הסגל, שאמורים להיות אובייקטיביים. ספרים חשובים נוספים בסדרה הם "האנשים החדשים" (The New Men) ו"מסדרונות הכח" (Corridors of Power).
שתי התרבויות

ב-7 במאי 1959 נשא סנואו הרצאה פומבית רבת השפעה באוניברסיטת קיימברידג'. כותרת ההרצאה הייתה "שתי התרבויות". ההרצאה פורסמה לאחר מכן בספר, תחת הכותרת "שתי התרבויות והמהפכה המדעית". סנואו טען שבחוגים המלומדים בחברה המודרנית נוצרו שתי תרבויות נפרדות - זאת של המדענים, וזאת של אנשי הרוח. שתי התרבויות מתרחקות אחת מהשנייה במידה שהן אינן מסוגלות לתקשר זו עם זו. לדוגמה, מרבית המדענים לא קראו רומנים של צ'ארלס דיקנס ובאופן דומה, מרבית אנשי הרוח אינם יודעים להסביר מהו החוק השני של התרמודינמיקה. לדעת סנואו, היווצרות שתי התרבויות מהווה מכשול משמעותי בפני פתרון בעיות העולם.
הרצאתו של סנואו עוררה ויכוח ער, וטענתו עדיין מצוטטת בהקשרים שונים.
הערות שוליים

↑  פרופ' שמואל הוגו ברגמן, צ'ארלס פרסי סנואו, האנציקלופדיה העברית
| --- | --- |
בקרת זהויות :  NLI: 987007586470705171  PLWABN: 9810592377005606  BIBSYS: 90062160  BNE: XX1004351  BnF: cb119250563 (data)  CANTIC: a10158157  CiNii: DA01375552  GND: 118797824  ICCU: RAVV002117  ISNI: 0000 0001 1032 3282  LCCN: n80014802  LNB: 000028553  NDL: 00457061  NKC: jn19990008054  NLA: 36056896  NLG: 316286  NLK: KAC201763520  NSK: 000033743  NTA: 068289618  RERO: 02-A003840914  SELIBR: 92944  SNAC: w66w9cd0  SUDOC: 027385248  Trove: 1203670  VcBA: 495/336383  VIAF: 108952346   WorldCat (עם VIAF): 108952346
צביה ליטבסקי

צביה ליטבסקי (נולדה ב-25 באוגוסט 1949) היא משוררת, מסאית, מרצה ומבקרת ספרות ישראלית, זוכת פרס אקו"ם ליצירה המוגשת בעילום שם בתחום השירה לשנת 2014.
ביוגרפיה

נולדה בתל אביב. אמה, מרים חרש, ילידת רובנו, ברחה לברית המועצות עם פלישת הגרמנים. אביה אריה ליטבסקי נולד בלודז', שירת כחייל בצבא פולין, נפל בשבי הגרמני אך הצליח לברוח לברית המועצות, שם עבד בסיביר בהמשך המלחמה בתעשיית הנשק הסובייטית. עם תום מלחמת העולם השנייה עלו הוריה לישראל והתגוררו ביפו, שם פתח אביה מסגריה.
בהיותה בת שש עברה משפחתה לרמת גן, שם החלה את לימודיה היסודיים. כבר בהיותה ילדה החלה לכתוב שירים, בעיקר בזיקה לעולם הטבע. בהיותה בכיתה ז' נתקלה בשיר "בשדה" של ביאליק, שהשפיע עליה עמוקות ושינה את אופי כתיבתה.
ליטבסקי למדה בתיכון אהל שם, והייתה חברה בשומר הצעיר. שירתה בנח"ל במסגרת גרעין של התנועה.
לאחר שחרורה החלה ללמוד ספרות ופילוסופיה באוניברסיטה העברית. בעת היותה סטודנטית החליטה להפסיק לכתוב שירים, והחלה לשיר כזמרת קלאסית. היא למדה זמרה באקדמיה למוזיקה ולמחול בירושלים, וב-1983 קיבלה תואר אמן בזמרה. השתתפה בהקלטות לרדיו, שרה במסגרת מקהלות וכסולנית.
מ-1973 לימדה לסירוגין ספרות בתיכון ליד האוניברסיטה, במכללת דוד ילין ובאקדמיה למוזיקה.
בשנת 1993 עזבה את עולם הזמרה, וחזרה לכתוב שירה. היא שלחה מספר שירים מפרי עטה למערכת הליקון, שזכו להערכה רבה והיא הוזמנה להצטרף למערכת כתב העת. ליטבסקי הייתה חברת המערכת במשך חמש שנים.
ליטבסקי כתבה, פרסמה שירים, מאמרים ומסות בכתבי העת עיתון 77, הליקון, כרמל, שבו, קשת חדשה, ארץ אחרת, אורות, אפיריון ועלי-שיח. בשנת 1998 הוציאה, בעידודו ובעזרתו בעריכה של עמיתה לסגל המורים בתיכון ליד"ה, אריאל הירשפלד, ספר שירים ראשון, בחושך המיטיב.
ליטבסקי מתגוררת בתל אביב, נשואה לעמיר פדורוביץ - מוזיקאי ופסנתרן, ואם לשתי בנות.
ספרים

בחושך המיטיב, הוצאת הקיבוץ המאוחד, 1998
אל תצביע עלי, הוצאת הליקון, 2003
הירוק בדרכו אל הירוק, הוצאת כרמל, 2006
לקיר אחד קראתי בית, הוצאת כרמל, 2007
ליטורגיה, הוצאת הקיבוץ המאוחד, 2010
אמות כנולדת, הוצאת עיתון 77, 2013
הכול מלא אלים: העצמי והעולם במיתוס, הוצאת רסלינג, 2013 (מסות)
ערוגות האינסוף, הוצאת הקיבוץ המאוחד, 2016
מגופו של עולם - על היפוך והוודעות ביצירות ספרותיות, הוצאת כרמל, 2019 (מסות)
עין הדומיה, הוצאת כרמל, 2021
ספרים > ספרים בעריכתה

אסתר יעקב עמנואל, כלו מחר: יומן שירים, הוצאת הליקון 2003
זאב רבינא, אולטימטום, הוצאת גוונים 2010
טלי לטוביצקי, נסי מלים כלליות יותר, הוצאת קשב לשירה 2010
מעין לוי בן סטון, ענבים בטעם נצח, הוצאת עיתון 77 2014
אשר גל, ונהר אינו יוצא מעדן, הוצאת פרדס 2015
מעיין לוי בן סטון, סודוקו ואפרסק, הוצאת הקיבוץ המאוחד 2018 (בשיתוף אמיר אור)
הרמן מלוויל, בניטו סרנו ושני סיפורים, תרגום: לאה פרייליך-יליניק, כתב ווב הוצאה לאור 2019 (בשיתוף רחל רוגל)
מרים פלג, לילית של אור, הוצאת אוריון 2021
פרסים

ספרה בחושך המיטיב זכה בפרס שרת התרבות בתחומי היצירה הספרותית לספרי ביכורים.
על טיוטת ספרה ערוגות האינסוף (הטיוטה נקראה "צופית חותרת נגד הרוח") זכתה בפרס אקו"ם ע"ש נתן יונתן לכתב יד בעילום שם לשנת 2014.
בנוסף זכתה במענקים של קרן עמוס, קרן תל אביב ומפעל הפיס על חלק מספריה.
הערות שוליים

↑  הוכרזו שמות הזוכים בפרס אקו"ם בתחום המוסיקה הקונצרטית והספרות לשנת 2014, באתר אקו"ם, ‏2015-02-02
| --- | --- |
בקרת זהויות :  NLI: 987007304630605171  BnF: cb15514026k (data)  CiNii: DA19432747  GND: 105440464X  ISNI: 0000 0000 6660 0878  LCCN: no00067340  VIAF: 5235983   WorldCat (עם VIAF): 5235983
צוות הווי פיקוד דרום

| --- | --- |
 פיקוד:  פיקוד דרום
 תקופת הפעילות:  1954, 1976 – 1967, 1978 (כ־13 שנים)
 תוכניות:  1
 
צוות הווי פיקוד דרום הוקם בשנות ה-50 לאחר שפורקה להקת פיקוד הדרום של יעקב בודו. לאחר פירוק הלהקה הגדולה, החלו להופיע צוותים קטנים בפיקוד הדרום, שלעיתים רבות הופיעו יחד, ולא הייתה בפיקוד להקה גדולה כמו שהיו לשאר הפיקודים.
היסטוריה

הצוות המשיך להופיע במתכונת של צוותים קטנים בפיקוד דרום עד 1967, ובין חברי הצוות בשנות ה-60, בשלהי הפירוק, נמנו ציפי שביט, דני גרנות, דני גולן, ציון צדוק ועוד. לאחר שחרורם, גולן וצדוק המשיכו לפעול יחד, ופעלו כצוות אזרחי שנקרא "צמד דרום" על שם הצוות הצבאי שהיו בו.
התנהלות הצוותים הללו נמשכה כאמור עד 1967. לאחר מלחמת ששת הימים איים אלוף פיקוד הדרום ישעיהו גביש שאם לא ירחיבו את הצוותים המאוחדים ללהקה גדולה באופן קבוע, יפורקו כל הצוותים בפיקוד. גביש עשה זאת על מנת לזרז הקמת להקה גדולה, ורצה לראות להקה מצליחה ומקצועית בדיוק כמו שהיו לשאר הפיקודים והחילות.
על כן פורקו כל גופי הבידור ובשנת 1968 הוקמה מחדש הלהקה הגדולה של הפיקוד. הלהקה הגדולה המשיכה לפעול עד 1975, כשב-7 השנים הללו היא הוציאה תקליטים רבים, שירים שהפכו ללהיטים, וכן הכשירה זמרים ושחקנים רבים (בנות ובנים) שהתחלפו בלהקה בין המחזורים.
המחזור האחרון של 1975 מנה את הופעות התוכנית האחרונה. בסיומה, הלהקה פורקה, וארבעה מחבריה חברו יחד והקימו מחדש את צוות הווי פיקוד דרום. הרביעייה מנתה את נתן דטנר, אוהד בוכמן, נתן נתנזון ודורון מזרחי (מזר), ואותם כינו "רביעיית הפרר ז'אק". בשנת 1976 הם הפיקו את התוכנית "פגישה מחודשת עם הפרר ז'אק" שכללה בעיקר קאברים של שירי חבורת הזמר הצרפתית, הפרר ז'אק (Les Frères Jacques), שביצעו קודם לכן רביעיית מועדון התיאטרון. בסוף אותה שנה, הצוות הוריד מן הפרק את התוכנית, אבל המשיך להופיע ברחבי הארץ, במוצבים שהיו בסיני, בגולן ובבקעה.
לפני תום פעילותו ב-1978, זכורה הופעה של הצוות במופע הטלוויזיה "שלושים שנות זמר בצה"ל" של הערוץ הראשון בהנחייתו של חיים טופול. הרביעייה הופיעה על הבמה עם השיר "תותחים במקום גרביים" יחד עם גבי עמרני, חנן גולדבלט, וטוביה צפיר, בוגרי להקת הנח"ל.
הצוות פורק באותה שנה.
| להקות צבאיות בישראל |
| --- | --- | --- |
| מלחמת העצמאות | הצ'יזבטרון • חישטרון • הלהקה הצבאית הארצית • להקת הכרמל • להקת איילון  הרכבים קטנים: להקת אלכסנדרוני • להקת חיל הים • הצמד עדה וניניו • להקת צלילי הקסם • להקת תל ליטוינסקי |  |
| להקות צבאיות | להקת הנח"ל • להקת פיקוד הצפון • להקת פיקוד המרכז • להקת פיקוד הדרום • להקת חיל הים • להקת גייסות השריון |  |
| צוותי הווי | צוות הווי הנח"ל • צוותי הווי פיקוד מרכז • צוותי הווי פיקוד צפון • צוות הווי פיקוד דרום • להקות חיל האוויר • צוותי הווי גייסות השריון • להקת חיל התותחנים • מקהלת הרבנות הצבאית • צוות הווי הנדסה קרבית • צוות הווי פיקוד ההדרכה • להקת הגדנ"ע • להקת חינוך מיוחד • להקת קיטבג • להקת חילות השדה • להקת החמ"ניות |  |
פרנטישק קופקה

| --- | --- |

 לידה:  23 בספטמבר 1871 אופוצ'נו, צ'כיה 
 פטירה:  24 ביוני 1957 (בגיל 85) פיטו, צרפת 
 מקום קבורה:  קרמטוריון-קולומבריום דו פר-לאשז 
 מקום לימודים:  האקדמיה לאמנויות יפות בפראג (1891)  האקדמיה לאמנויות בווינה 
 תחום יצירה:  ציור 
 זרם באמנות:  אורפיזם, סימבוליזם, אמנות מופשטת 
 יצירות ידועות:  The Cathedral, The smokestacks, The Archaic, Amorpha, Fugue in Two Colours 
 פרסים והוקרה:  לגיון הכבוד  Golden basswood prize 
 
פרנטישק קופקה (בצ'כית: František Kupka;‏ 23 בספטמבר 1871 – 24 ביוני 1957), הידוע גם בשם פרנק קופקה או פרנסואה קופקה, היה צייר וגרפיקאי צ'כי. הוא היה חלוץ ומייסד שותף של השלבים המוקדמים של תנועת האמנות המופשטת והקוביזם האורפי (אורפיזם). העבודות המופשטות של קופקה נבעו מבסיס של ריאליזם, אך מאוחר יותר התפתחו לאמנות מופשטת טהורה.
ביוגרפיה

פרנטישק קופקה נולד במזרח בוהמיה, באוסטריה-הונגריה בשנת 1871. בשנים 1889 עד 1892 למד באקדמיה לאמנויות יפות בפראג. בתקופה זו הוא צייר נושאים היסטוריים ופטריוטיים. קופקה נרשם לאקדמיה לאמנויות יפות בווינה, שם התרכז בנושאים סמליים ואלגוריים. הוא הושפע מהצייר והרפורמטור החברתי קרל וילהלם דיפנבאך (1851–1913) ומאורח חייו הנטוריסטי. קופקה הציג בווינה, בשנת 1894. מעורבותו בתיאוסופיה ובפילוסופיה המזרחית היא מתקופה זו. באביב 1894 התיישב קופקה בפריז; שם הוא למד לזמן קצר באקדמיה ז'וליאן ולאחר מכן למד אצל ז'אן-פייר לורן באקול דה בו-ארט.